Сярод іх першачарговае значэнне мае неабходнасць завяршэння працы над “Балгарска-беларускім слоўнікам”, падрыхтаваным спецыялістамі аддзела славістыкі і тэорыі мовы.У сувязі з тым, што ў працэсе падрыхтоўкі рукапісу слоўніка на этапе перадвыдавецкага рэдагавання былі выяўлены праблемы, звязаныя з падборам дакладных перакладчыцкіх адпаведнікаў, неабходны навуковыя сесіі і кансультацыі з балгарскімі лексікографамі і лексіколагамі. Сумесная праца беларускіх і балгарскіх калег дазволіць пераадолець вялікі “ментальны кантраст” пры перакладзе лексічных адзінак і сінтаксічных канструкцый, аптымізаваць выкарыстанне значнага корпусу тэкстаў балгарска-беларускага ўзаемаперакладу і вызначыць перспектывы супастаўляльных і глотагенетычных даследаванняў у галіне славянскага мовазнаўства, якія могуць быць рэалізаваны ў выніку публікацыі слоўніка.